ROMÂNIA
JUDEŢUL PRAHOVA
ORAŞ BOLDEŞTI – SCĂENI
CONSILIUL LOCAL


HOTĂRÂRE
- privind acordarea unui mandat special domnului viceprimar Dincă Florin-Ionuţ, pentru a vota şi semna Statutul actualizat al Asociaţiei de Dezvoltare Intercomunitară „Mobilitate Prahova” pentru serviciul de transport public local

Având în vedere:
- referatul de aprobare, înregistrat sub nr. 12291/7.07.2023 prin care viceprimarul oraşului Boldeşti – Scăeni, în calitate de consilier local,  propune acordarea unui mandat special pentru a vota şi semna Statutul actualizat al Asociaţiei de Dezvoltare Intercomunitară „Mobilitate Prahova” pentru serviciul de transport public local;
- raportul de specialitate întocmit de compartimentul de resort, înregistrat sub nr. 12292/7.07.2023;
- dispoziţia primarului, nr. 431/3.05.2023, privind delegarea calităţii de reprezentant al oraşului Boldeşti-Scăeni în Adunarea generală a Asociaţiei de Dezvoltare Intercomunitară „Mobilitate Prahova” pentru serviciul de transport public local;
- Adresa nr. 6/27.06.2023 din partea Asociaţiei de Dezvoltare Intercomunitară „Mobilitate Prahova” pentru serviciul de transport public local, precum şi Statutul actualizat, anexat; 
- Hotărârea Consiliului Local al oraşului Boldeşti-Scăeni, nr. 36/28.02.2022, privind asocierea oraşului Boldeşti-Scăeni cu unele unităţi administrativ-teritoriale în vederea constituirii Asociaţiei de Dezvoltare Intercomunitară “Mobilitate Prahova” pentru serviciul de transport public local, cu modificările şi completările ulterioare;
- Hotărârea Guvernului nr.293/2023 privind modificarea şi completarea Hotărârii Guvernului nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice;
- avizul secretarului general al orașului Boldești-Scăeni, înregistrat sub nr.12293/7.07.2023;
- avizele comisiilor de specialitate nr. 1 şi nr. 2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
În temeiul art. 89, art.129 alin. (2) lit. d) şi e) şi alin. (7) lit. n), art. 139 alin. (1) şi alin. (3) lit. f) şi art. 196 alin. (1), lit. a) din OUG nr. 57/2019 privind Codul administrativ, cu modificările şi completările ulterioare,

Consiliul Local al oraşului Boldeşti-Scăeni, întrunit în şedinţa publică extraordinară în data de 11.07.2023, adoptă prezenta hotărâre:

Art.1. Se acordă mandat special domnului Dinca Florin Ionuţ, viceprimar al oraşului Boldeşti-Scăeni, să voteze şi să semneze, în numele şi pe seama oraşului Boldeşti-Scăeni, în cadrul Adunării Generale a Asociaţiei de Dezvoltare Intercomunitară „Mobilitate Prahova” pentru serviciul de transport public local, Statutul actualizat al Asociaţiei în forma prevăzută în anexa, care face parte integrantă din prezenta hotărâre.
Art.2. Pe data adoptării prezentei hotărâri, Hotărârea Consiliului Local nr. 193/24.11.2022 privind aprobarea Statutului Asociaţiei de Dezvoltare Intercomunitară „Mobilitate Prahova”, pentru serviciul de transport public local, îşi încetează  aplicabilitatea.
	Art.3. Prezenta hotărâre se comunică Asociaţiei de Dezvoltare Intercomunitară „Mobilitate Prahova” pentru serviciul de transport public local şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.


               PREŞEDINTE DE ŞEDINŢĂ,                                        
                     LĂCĂTUŞU IOAN
                                                                                      CONTRASEMNEAZĂ
                                                                                      SECRETAR GENERAL,
                                                                                     TUDOR FLORINA-NELI



Boldeşti-Scăeni, 11.07.2023  

